Diari Oficial de la Generalitat Valenciana


Sumari del DOGV 9570, del 06-04-2023 (2023/3728)

Extracte de la Resolució de 3 d'abril de 2023, de la Vicepresidència i Conselleria d'Igualtat i Polítiques Inclusives, per la qual es convoquen huit beques per a la realització de pràctiques professionals en centres dependents de la direcció general amb competències en matèria de diversitat funcional.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9570

Data del DOGV
:   06-04-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/3728


Data del document
:   03-04-2023

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Extracte

Anàlisi jurídica

 Descriptors 

:   * Vicepresidència i Conselleria d'Igualtat i Polítiques Inclusives
    * ajuda pública

Extracte de la Resolució de 3 d'abril de 2023, de la Vicepresidència i Conselleria d'Igualtat i Polítiques Inclusives, per la qual es convoquen huit beques per a la realització de pràctiques professionals en centres dependents de la direcció general amb competències en matèria de diversitat funcional. [2023/3728]  
BDNS (identif.): 686006.  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual es pot consultar en la Base de dades nacional de subvencions (https://www.infosubvenciones.es/bdnstrans/GE/es/convocatoria/686006)  
  
Primer. Beneficiaris  
D'acord amb el que es disposa en l'article 2 de l'Ordre 9/2019, de 16 d'octubre, de la Vicepresidència i Conselleria d'Igualtat i Polítiques Inclusives, per la qual s'aproven les bases reguladores de la concessió de beques per a la realització de pràctiques professionals en la direcció general amb competències en matèria de diversitat funcional, podran participar les persones que complisquen els requisits que s'hi estableixen.  
  
Segon. Objecte  
Convocar la concessió, en règim de concurrència competitiva, de huit beques per a realitzar pràctiques professionals en els centres de valoració i orientació de discapacitat d'Alacant, Castelló i València i en la direcció general amb competència en matèria de diversitat funcional:  
  
a) Quatre beques per a persones amb grau en Treball Social (una reservada per a una persona amb diversitat funcional).  
b) Quatre beques per a documentalistes (una reservada per a una persona amb diversitat funcional).  
  
Tercer. Bases reguladores  
Aquesta convocatòria es regirà per les bases reguladores aprovades per l'Ordre 9/2019, de 16 d'octubre, de la Vicepresidència i Conselleria d'Igualtat i Polítiques Inclusives, per la qual s'aproven les bases reguladores de la concessió de beques per a la realització de pràctiques professionals en la direcció general amb competències en matèria de diversitat funcional (DOGV 8660, 21.10.2019).  
  
Quart. Import. Quantia de les beques, pagament i justificació  
1. L'import global màxim destinat a la concessió de les beques que es convoquen mitjançant la present resolució serà de 78.007,68 euros per a l'anualitat 2023 i 39.003,84 y per a l'anualitat 2024. Aquest import serà finançat amb càrrec al programa pressupostari 68.59.79.232.39.7 i la línia de subvenció S5231000 «Beques per a la realització de pràctiques professionals» per a l'exercici 2023 amb dotació inicial de 125.000,00 euros i el seu equivalent per a l'exercici 2024, condicionada a l'existència de crèdit adequat i suficient.  
2. Les beques estan dotades cadascuna amb 1.165,08 euros bruts mensuals, que es revisaran d'acord amb el que es disposa en la resolució a la qual fa referència el Decret 132/2009, de 4 de setembre, del Consell, pel qual es regula la concessió de beques.  
3. L'import de cada beca s'abonarà a la persona beneficiària per mensualitats vençudes, amb l'expedició prèvia d'una certificació que acredite un nivell satisfactori de dedicació i aprofitament, conformement a l'ordre de bases reguladora.  
  
Cinqué. Termini i forma de presentació de sol·licituds  
1. El termini per a la presentació de les sol·licituds serà de quinze dies hàbils comptadors des de l'endemà de la publicació en extracte d'aquesta resolució de convocatòria en el Diari Oficial de la Generalitat Valenciana.  
2. Les sol·licituds s'hauran de presentar exclusivament per via telemàtica. Per a això s'haurà d'accedir a la seu electrònica de la Generalitat:  
https://www.gva.es/es/inicio/procedimientos'id\_proc=23954&version=amp  
  
Sisé. Altres dades  
1. Sol·licituds: les persones interessades hauran d'especificar l'especialitat o classe de beca a la qual s'opta, així com al currículum, amb la finalitat de poder obtindre l'autobaremació inicial dels mèrits presentats de manera automàtica.  
2. Documentació que s'ha de presentar amb la sol·licitud: les persones sol·licitants no han d'adjuntar cap altra documentació a la sol·licitud i al currículum.  
Només les persones sol·licitants que hagen sigut seleccionades per a la fase d'entrevista, hauran de presentar la documentació acreditativa dels mèrits detallats en el currículum en el moment en el qual acudisquen a la realització d'aquesta.  
3. Criteris de valoració: les ajudes es concediran en règim de concurrència competitiva, de conformitat amb el barem de valoració establit en l'article 12 de l'Ordre 9/2019, de 16 d'octubre, de la Vicepresidència i Conselleria d'Igualtat i Polítiques Inclusives, per la qual s'aproven les bases reguladores.  
  
València, 3 d'abril de 2023. La vicepresidenta del Consell i consellera d'Igualtat i Polítiques Inclusives: Aitana Mas Mas.